Üçbulaq (Füzuli)

Üçbulaq — Azərbaycan Respublikasının Füzuli rayonunun Üçbulaq kənd inzibati ərazi dairəsində kənd. Azərbaycan Respublikası Ali Soveti Milli Şurasının 29 aprel 1992-ci il tarixli, 112 saylı Qərarı ilə Füzuli rayonunun Hoğa kəndi Üçbulaq kəndi adlandırılmışdır. Kənd 1992-ci il martın 31-də Ermənistan Respublikası Silahlı Qüvvələri tərəfindən işğal olunub. Kənd 2020-ci ildə İkinci Qarabağ müharibəsinin gedişində işğaldan azad olunmuşdur.

 Tarixi 
Kəndin qədim adı Hoğadır. 1593-cü ilə bağlı Osmanlı qaynağında Hoğa kəndi haqqında bilgi var. 1727-ci ilə bağlı qaynaqda yazılır: "Dizaq nahiyəsinə tabe olan Hoğa kəndi. Kəndin əhalisi əkinçiliklə məşğul idi. Dənli bitkilərdən buğda, arpa, darı və pərinc əkirdilər. Baramaçılıqla ilgilənənlər də vardı. Kəndin gəliri 9.600 axça idi."Gəncə-Qarabağ əyalətinin müfəssəl dəftəri, Bakı, "Şuşa". 2000, səh. 409

XVIII yüzilin önlərində kəndin kovxası Həsənxan Heydər oğlu idi. Xanlıq dönəmində kənd xəzinə mülkü idi. İbrahimxəlil xan sonra bu kəndi vəliəhdi Məhəmmədhəsən ağaya verdi. Məhəmmədhəsən ağa vəfat edəndən sonra oğlu Xancan ağaya qaldı.Ənvər Çingizoğlu, Hoğa (Üçbulaq) kəndi, "Soy" dərgisi, 11 (19), 2008. səh.81.

1823-cü ilə bağlı qaynaqda Hoğa şenliyi Xancan ağanın idarəsində olan kəndlərin siyahısında göstərilir. Vergiödəyənlər: 11 tüstü, ödəməyənlər: rəncbərlər 8 tüstü, Yaqub kovxa 1 tüstü, dul 2 tüstü, subay 1 tüstü.Оpisanie Karabaxskoy provinüii, sostavlennoe v 1823 qodu, po rasporəceniö qlavnokomanduöheqo v Qruzii Ermolova, deystvitelğnım statskim sovetnikom Moqilevskim i polkovnikom Ermolovım 2-m. Tiflis, 1866, st.288

1842-ci ilə bağlı qaynaqda bəy idarəsində olan kənd rəiyyətlərinin siyahısında Hoğa kəndindən 18 ailə Xancan ağaya bağlı idi. Bu ailələrdən 12 qeyri-müsəlman, 6 müsəlman idi. Qeyri-müsəlmanlar İrandan gəlmişdilər.MDTA, fond 29, siyaHı 1, iş 2, saxlama vahidi 43

 Coğrafiyası və iqlimi 
Kənd rayon mərkəzindən 7 km qərbdə, Qarabağ silsiləsi ətəyində, dağətəyi ərazi, Araz çayının sol sahilində, Mil düzündə yerləşir.

 İqtisadiyyatı 
Əhalinin əsas məşğuliyyəti kənd təsərrüfatı — əkinçilik, taxılçılıq, üzümçülük, maldarlıq və heyvandarlıq olub.

 Mədəniyyəti 
Kənddə məktəb, klub, kitabxana və s. vardı.

 İstinadlar 

 Xarici keçidlər 
 Azərbaycan Respublikası Füzuli Rayon İcra Hakimiyyəti

 Həmçinin bax 

Kateqoriya:Füzuli rayonunun kəndləri